Beamptes in bakleiery in Paarl-gevangenis betrokke | Netwerk24
Deur Carryn-Ann Nel 16 Januarie 2020 19:34
Beamptes van die departement van korrektiewe dienste (DKD) was Woensdagaand in 'n bakleiery in die Allandale-gevangenis in die Paarl betrokke.
Dit gons op Facebook dat daar glo 'n messtekery in een van die selle was.
Hoewel Singabakho Nxumalo, DKD-woordvoerder, bevestig het dat daar 'n bakleiery was, wou hy nie oor die voorval uitwei nie.
"Die departement kan bevestig dat daar 'n voorval in die Allandale-gevangenis was, waarby beamptes in 'n bakleiery betrokke was. Die voorval word ondersoek en daarom kan ons nie meer inligting bekend maak nie. In die tussentyd is die veiligheid in die gevangenis verskerp."